న్యూఢిల్లీ: ప్రభుత్వ రంగంలోని ఎన్ఎండిసి సెప్టెంబరు 30వ తేదీతో ముగిసిన త్రైమాసికంలో రికార్డు స్థాయిలో 71.8 లక్షల టన్నుల ఉత్పత్తిని సాధించింది. గత ఏడాది ఇదే త్రైమాసికంలో ఉత్పత్తి చేసిన ఇనుప ఖనిజంతో పోల్చితే ఈ త్రైమాసికం ఉత్పత్తి 14 శాతం అధికమని కంపెనీ తెలిపింది. అంతర్జాతీయ ఇనుము, ఉక్కు మార్కెట్లో ఆటుపోట్లు తీవ్రంగా ఉన్న వాతావరణంలో కూడా తాము ఈ రికార్డును సాధించగలిగామని తెలిపింది. ఇదే త్రైమాసికంలో ఇనుప ఖనిజం అమ్మకాలు 3.62 శాతం పెరిగి 80.1 లక్షల టన్నుల నుంచి 83 లక్షల టన్నులకు చేరాయి. సెప్టెంబరు 30వ తేదీతోనే ముగిసిన ఆర్థిక సంవత్సరం ప్రథమార్ధంలో సంస్థ 1.57 కోట్ల టన్నుల ఇనుప ఖనిజాన్ని ఉత్పత్తి చేయగా 1.75 కోట్ల టన్నుల ఇనుప ఖనిజాన్ని విక్రయించింది. రికార్డు స్థాయి ఉత్పత్తిని సాధించినందుకు ఉక్కు శాఖ మంత్రి బీరేందర్ సింగ్  ట్విట్టర్ సందేశంలో తమను అభినందించారని ఎన్ఎండిసి తెలిపింది. సెప్టెంబరు  తో ముగిసిన రెండో త్రైవసిఇకంలో ఎన్ఎండిసి 9.54 శాతం వృద్ధితో 844.30 కోట్ల రూపాయల నికరలాభాన్ని ఆర్జించిన విషయం విదితమే.
newdhilly: prabhutva rangamlooni nndc septembaru 30va teedeetho mugisina traimaasikamlo rikaardu sthaayilo 71.8 lakshala tannula utpattini saadhinchindi. gatha edaadi ide traimaasikamlo utpatti chesina inupa khanijamto polchithe ee traimaasikam utpatti 14 saatam adhikamani company telipindi. antarjaatiiya inumu, ukku marketlo autupotlu teevramgaa unna vaataavaranamlo kuudaa taamu ee rikaardunu saadhinchagaligaamani telipindi. ide traimaasikamlo inupa khanisam ammakaalu 3.62 saatam perigi 80.1 lakshala tannula nunchi 83 lakshala tannulaku cherayi. septembaru 30va teedeetoonae mugisina aardhika samvatsaram pradhamaardhamlo samstha 1.57 kotla tannula inupa khanijanni utpatti cheyagaa 1.75 kotla tannula inupa khanijanni vikrayinchindi. rikaardu sthaayi utpattini saadhinchinanduku ukku saakha mantri beerender sing  twitter sandesamlo tamanu abhinandinchaarani nndc telipindi. septembaru  thoo mugisina rendo traivasiikamlo nndc 9.54 saatam vruddhitho 844.30 kotla roopaayala nikaralaabhaanni aarjinchina vishayam viditame.